Preşedintele Klaus Iohannis a anunţat, luni, că a decis să promulge legea bugetului asigurărilor sociale de stat pe anul 2019. Șeful statului a atacat din nou PSD, spunând că declaraţiile mincinoase şi fuga de responsabilitate nu pot ascunde evidenţa: PSD este unicul vinovat pentru faptul că la jumătatea lunii martie nu avem buget.





"Deşi nu ştim ce va face Guvernul cu legea plafoanelor, lege declarată neconstituţională (...), apoi ce va face Parlamentul cu legea bugetului de stat, am decis să promulg legea bugetului asigurărilor sociale de stat. Pensionarii nu trebuie să sufere din nou din cauza incompetenţei şi indiferenţei PSD", a spus şeful statului, într-o declarație de presă susținută la Palatul Cotroceni.





El a atacat din nou PSD, spunând că acesta este unicul vinovat că nu există un buget pentru anul 2019.





"Declaraţiile mincinoase şi fuga de responsabilitate nu pot ascunde evidenţa: PSD este unicul vinovat de situaţia în care ne găsim şi că la jumătatea lunii martie nu avem buget", a afirmat Iohannis.

Bugetul a fost trimis Parlamentului abia în februarie, cu o întârziere de 3 luni, așa că să nu mai țipe PSD la televizor că cineva le întârzie bugetul

PSD e unicul vinovat de situația în care ne găsim

După ce a întârziat inadmisibil de mult, guvernul nu a fost capabil nici măcar să vină cu un buget realist

E drept că e un buget foarte bun pentru creșterea prosperității PSD, dar nu a României

Veniturile sunt supraevaluate și incerte, în timp ce cheltuielile arată o aplecare deosebită pentru finanțarea PSD și a clientelei sale

Mă adresez tuturor parlamentarilor, tratați cu toată seriozitatea reexaminarea bugetului, faceți un buget realist pentru dezvoltarea țării, nu pentru dezvoltarea PSD

Azi e ultima zi a termenului de promulgare pentru bugetul asigurărilor sociale

Deși nu știm ce va face guvernul cu legea plafoanelor, declarată neconstituțională, atât de prost a lucrat PSD, am decis deci să promulg legea bugetului asigurărilor sociale de stat

Pensionarii nu trebuie să sufere din nou din cauza incompetenței și indiferenței PSD

Dacă legea nu ar fi promulgată, pensionarii ar fi direct afectați pentru că orice întârziere afectează alocarea unor beneficii sociale

Reiau solicitarea adresată parlamentarilor: Asigurați-vă că sumele necesare pentru plata pensiilor să fie prevăzute în buget, că finanțarea cheltuielilor se face cu respectarea legii

Calculele arată că lipsesc circa 1,4 mld lei pentru acoperirea în integralitate a pensiilor pe anul curent

Orice alte artificii contabile marca PSD nu mai reușesc să convingă pe nimeni

Practica recentă a guvernului de a majora pensiile abia în septembrie e un alt mod PSD-ist de a vinde oamenilor iluzii

Creșterea pensiilor ar fi trebuit și ar fi putut să se producă mult mai devreme

Din punct de vedere legal, pensionarii ar fi avut dreptul la creșterea pensiilor cu mult mai devreme, cum și copiii ar fi putut primi alocațiile majorate de la 1 martie, dacă PSD și-ar fi dorit cu adevărat acest lucru

Guvernarea PSD a eșuat iar cei care vor plăti sunt din păcate cetățenii

Categoriile cele mai sensibile, precum pensionarii, vor fi cele mai afectate de spirala creșterii prețurilor



Din cauza PSD dezvoltarea României a rămas mult în urmă și rezultatele se văd

PSD a uitat un principiu de bază al democrației: când guvernezi o faci în primul rând pentru țară, nu pentru tine

Dacă nu e în stare să respecte acest principiu, să plece de la guvernare



Cele mai importante declarații ale președintelui Klaus Iohannis: